Monika Linkytė

Monika Linkytė (født 1992) er en litauisk sanger og låtskriver. Hun representerte Litauen i Eurovision Song Contest 2015 sammen med ), og hun representerte Litauen i artistkonkurransen New Wave 2014 og var finalist i sesong to av litauiske The Voice. Hun representerte Litauen på nytt i Eurovision Song Contest 2023 med sangen «Stay».

Bakgrunn 
Linkytė ble født 3. juni 1992 i byen Gargždai, helt vest i Litauen. Etter videregående flyttet hun til hovedstaden Vilnius for å ta helsestudier ved Vilnius universitet. Hun sluttet etter tre semestre og startet i 2014 på jusstudier ved samme universitet. I 2016 flyttet hun til London for å studere musikk ved British and Irish Modern Music Institute.

Karriere 
Som 15-åring i 2007 deltok Linkytė i det litauiske uttaket til Junior Eurovision Song Contest 2007. Hun vendte tilbake til Eurovision i 2010 da hun deltok i den litauiske nasjonale finalen Eurovizija 2010 med låten «Give Away». Hun endte til slutt på tiendeplass i den litauiske finalen. Siden forsøkte hun seg på nytt i det litauiske uttaket de fire påfølgende årene, men uten å vinne. 

I 2013 deltok hun i sesong 2 av Lietuvos Balsas, den litauiske versjonen The Voice. Hun ble nummer to i konkurransen. Hun ble nummer fire i den østeuropeiske artistkonkurransen New Wave 2014. Året etter vant hun det litauiske uttaket til Eurovision Song Contest 2015 med låten «This Time» sammen med Vaidas Baumila. I Eurovision i Wien kvalifiserte duoen seg til finalen, der de til slutt endte på 18. plass.

Etter Eurovision ga Linkytė ut singelen «Po dangum» som solgte til platina i Litauen. Samme høst slapp hun debutalbumet Walk with Me som også solgte til platina. Under den litausike musikkpris-utdelingen M.A.M.A. Awards for 2015 vant hun prisen for beste album og beste kvinnelige artist. Hun ble nominert på nytt i kategorien beste kvinnelige artist på nytt i 2016.

I 2023 deltok hun nok en gang i det litauske Eurovision-uttaket, Pabandom Iš Naujo!. Hun vant finalen 18. februar med låten «Stay» og fikk dermed representere Litauen i Eurovision Song Contest 2023 i Liverpool. Der endte hun på ellevteplass i finalen.

Diskografi 
Studioalbum 
 Walk with Me (2015)
EP-er 
 Old Love (2018)

Referanser

Eksterne lenker 
 
 
 

 

 

Litauiske musikere
Personer fra Klaipeda kommune
Deltakere i Eurovision Song Contest 2023